smcproject/ml-wiki-sentences huggingface dataset:
ലത്തീൻ അക്ഷരമാലയിലെ ഒന്നാമത്തെ അക്ഷരമാണ്‌ A .
ഇംഗ്ലീഷിൽ ഏ( pronounced /eɪ/ ) എന്നാണ്‌ ഇതിന്റെ പേര്.
The Letter A in "Times New Roman" (or another serif font if Times is not available) ധ്വനിമൂല്യം
ഇംഗ്ലീഷിൽ A എന്ന അക്ഷരം ഒന്നിലധികം സ്വനിമങ്ങളെ പ്രതിനിധീകരിക്കുന്നു.
നിമ്‌നോച്ചമായ അഗ്ര അവർത്തുളിതസ്വരം( æ ⓘ ) - ( /æ/ - pad എന്നതിലെ ഉച്ചാരണം നിമ്‌നമായ മൂല അവർത്തുളിതസ്വരം( ɑː ⓘ )- /ɑː/ )- father എന്നതിലെ ഉച്ചാരണം /eɪ/ എന്ന ദ്വിസ്വരം- ace , major തുടങ്ങിയവയിലെ ഉച്ചാരണം.
അക്ഷരത്തിന്റെ പേരിനും ഈ ഉച്ചാരണംതന്നെ.
മധ്യകാല ഇംഗ്ലീഷിൽനിന്ന് ആധുനിക ഇംഗ്ലീഷിനു‍ വന്ന പ്രധാനപ്പെട്ട ഒരു ഉച്ചാരണപരിണാമമാണിത്.
A ഇംഗ്ലീഷിൽ ഇവ്വിധം ദ്വിസ്വരമാകാനുണ്ടായ കാരണങ്ങളെ‌ ഓട്ടോ ജെസ്പേഴ്സന്റെ വ്യാപകസ്വരപരിണാമസിദ്ധാന്തം വിവരിക്കുന്നുണ്ട്.
ലത്തീൻ അക്ഷരമാല ഉപയോഗിക്കുന്ന മറ്റു മിക്ക ഭാഷകളിലും A നിമ്‌നമായ കേന്ദ്ര അവർത്തുളിതസ്വരമായോ നിമ്‌നമായ മൂല അവർത്തുളിതസ്വരമായോ ആണ്‌ ഉച്ചരിക്കുന്നത്.
ദീർഘസ്വനിമങ്ങളെയും ഹ്രസ്വസ്വനിമങ്ങളെയും A കൊണ്ടാണ്‌ ഇംഗ്ലീഷിൽ സൂചിപ്പിക്കുന്നത്.
ഏറ്റവും കൂടുതൽ ഉപയോഗിക്കപ്പെടുന്ന ലത്തീൻ അക്ഷരങ്ങളിൽ A യ്ക്ക് ഇംഗ്ലീഷ് ഭാഷയിൽ മൂന്നാം സ്ഥാനമാണ്.
സ്പാനിഷ്, ഫ്രഞ്ച് ഭാഷകൾ A -യുടെ ഉപയോഗത്തിൽ‍ രണ്ടാം സ്ഥാനത്താണ്‌‌.
ഇംഗ്ലീഷിൽ ആകെ ഉപയോഗിക്കുന്നതിൽ ഏകദേശം 8.2% അക്ഷരങ്ങളും സ്പാനിഷിൽ 6.2% അക്ഷരങ്ങളും ഫ്രഞ്ചിൽ 4% അക്ഷരങ്ങളും A -യാണ്‌.
കമ്പ്യൂട്ടിങ് കോഡുകൾ
യൂണികോഡിൽ വലിയക്ഷരത്തിന്‌ U+0041 -ഉം ചെറിയക്ഷരത്തിന്‌ U+0061-ഉം ആണ്‌ കോഡുകൾ.
അലിഫ്
ആൽഫ അവലംബം
എ കാൻക്രി
ബെയറുടെ നാമകരണ സമ്പ്രദായത്തിൽ കർക്കടകം നക്ഷത്രരാശിയിലെ രണ്ട് നക്ഷത്രങ്ങൾ / നക്ഷത്ര സംവിധാനങ്ങൾ ഒരു കാൻക്രി പങ്കിടുന്നു.
A 1 Cancri (45 കാൻക്രി ) A 2 Cancri (50 കാൻക്രി ) ഇതും കാണുക
α Cancri This article includes a list of related items that share the same name (or similar names).
എ കിങ് ഇൻ ന്യൂയോർക്ക്‌ ഇംഗ്ലീഷ് വിലാസം https://ml.wikipedia.org/wiki/A_King_in_New_York
ചാർളി ചാപ്ലിൻ സംവിധാനം ചെയ്ത് 1957-ൽ പുറത്തിറങ്ങിയ ഒരു ബ്രിട്ടീഷ്‌ ഹസ്യചലച്ചിത്രമാണ് എ കിങ് ഇൻ ന്യൂയോർക്ക്‌ (മലയാളം പരിഭാഷ: ന്യൂയോർക്കിൽ ഒരു രാജാവ്) ചാപ്ലിൻ അവസാനമായി പ്രധാനവേഷത്തിൽ അഭിനയിച്ച ഈ ചിത്രത്തിൽ അദ്ദേഹത്തിന്റെ ഇളയമകനായ മൈക്കിൾ ചാപ്ലിനുമുണ്ടായിരുന്നു.
മക്കാർത്തിയിസത്തേയും അമേരിക്കയിൽ അന്ന് നിലവിലുണ്ടായിരുന്ന രാഷ്ട്രീയനിലപാടുകളേയും ആക്ഷേപഹാസ്യരൂപേണ ഈ ചിത്രത്തിൽ അവതരിപ്പിക്കുന്നു.
1952-ൽ അമേരിക്കയിൽ നിന്ന് നാടുകടത്തപ്പെട്ടതിനാൽ യൂറോപ്പിൽ വെച്ചാണ് ചിത്രം നിർമ്മിച്ചത്.
ഇക്കാരണങ്ങൾ കൊണ്ട്തന്നെ 1973 വരെ ചിത്രം അമേരിക്കയിൽ പ്രദർശിപ്പിച്ചിരുന്നില്ല.
കഥാപാത്രങ്ങൾ ചാർളി ചാപ്ലിൻ - ഷാഡോ രാജാവ് മാക്സിൻ ഓഡ്ലേ - ഐറീൻ രാജ്ഞി മാക്സിൻ ഓഡ്ലേ - പ്രധാനമന്ത്രി വോഡൽ മൈക്കിൾ ചാപ്ലിൻ - റൂപെർട്ട് മക്കബെ സ്വീകാര്യത
ചിത്രം യൂറോപ്പിൽ നന്നായി വിജയിച്ചു.
എന്നിരുന്നാലും അമേരിക്കയിലെ വിതരണാഭാവം ലാഭത്തെ ബാധിച്ചു.
ചലച്ചിത്രനിരൂപണവെബ്സൈറ്റായ റോട്ടൻ ടൊമാറ്റോസിൽ 80% റേറ്റിങ്ങുണ്ട്.
ചാപ്ലിന്റെ സിനിമകളിൽ പ്രധാനപ്പെട്ട ഒന്നാണ് എ കിങ് ഇൻ ന്യൂയോർക്ക്‌ എന്ന് ചാപ്ലിന്റെ ജീവചരിത്രകാരനായ ജെഫ്രി വാൻസിൻ 2003-ൽ എഴുതുകയുണ്ടായി.
അദ്ദേഹമത് അവസാനിപ്പിച്ചത് ഇങ്ങനെയാണ്: "1950-കളിലെ രാഷ്ട്രീയനിലപാടുകളെയും സമൂഹത്തേയുമാണ് ചിത്രം ലക്ഷ്യം വെക്കുന്നതെങ്കിലും ചിത്രത്തിലെ ആക്ഷേപഹാസ്യം കാലഹരണപ്പെടാത്ത ഒന്നാണ്. അതിലെ കുറവുകളെ മാറ്റിനിർത്തിയാലും ഭ്രഷ്ട്ട് ചെയ്യപ്പെട്ടവന്റെ കണ്ണിലൂടെയുള്ള അമേരിക്കയെക്കുറിച്ചുള്ള ഒരു മികച്ച പഠനമാണ്".
അവലംബങ്ങൾ പുറത്തേക്കുള്ള കണ്ണികൾ A King in New York ഇന്റർനെറ്റ് മൂവി ഡാറ്റാബേസിൽ എ കിങ് ഇൻ ന്യൂയോർക്ക്‌ ഓൾമുവീയിൽ ടിസിഎം മുവീ ഡാറ്റാബേസിൽ നിന്ന് എ കിങ് ഇൻ ന്യൂയോർക്ക്‌ A King in New York, at Charlie Chaplin Review Archived 2014-08-26 at the Wayback Machine .
എ.സി.എ-കെ.
ഡി.സി.എ ക്രിക്കറ്റ് ഗ്രൗണ്ട്
ഇന്ത്യൻ സംസ്ഥാനമായ ആന്ധ്രാപ്രദേശിൽ സ്ഥിതിചെയ്യുന്ന രണ്ട് ക്രിക്കറ്റ് മൈതാനങ്ങളുടെ പരമ്പരയുടെ പൊതുവായ പേരാണ് എസി‌എ-കെ‌ഡി‌സി‌എ ക്രിക്കറ്റ് ഗ്രൗണ്ട് (അല്ലെങ്കിൽ ആന്ധ്ര ക്രിക്കറ്റ് അസോസിയേഷൻ-കൃഷ്ണ ഡിസ്ട്രിക്റ്റ് ക്രിക്കറ്റ് അസോസിയേഷൻ ഗ്രൗണ്ട് ).
വിജയവാഡയ്ക്കടുത്തുള്ള കൃഷ്ണ ജില്ലയിലെ മുളപ്പാട് ഗ്രാമത്തിലാണ് ഇത് സ്ഥിതിചെയ്യുന്നത്.
ആന്ധ്ര ക്രിക്കറ്റ് അസോസിയേഷന്റെ അധികാരപരിധിയിലാണ് ഈ സ്റ്റേഡിയം വരുന്നത്.
കൃഷ്ണ ഡിസ്ട്രിക്റ്റ് ക്രിക്കറ്റ് അസോസിയേഷന്റെ (എസി‌എ-കെ‌ഡി‌സി‌എ) ഉടമസ്ഥതയിലാണ് ഈ സ്റ്റേഡിയം.
അനുരാഗ് താക്കൂർ 2016 മെയ് 30 ന് സ്റ്റേഡിയം ഉദ്ഘാടനം ചെയ്തു.
തെക്കൻ മൈതാനത്തിന് ചുക്കപ്പള്ളി പിചായ ഗ്രൗണ്ട് എന്നും, വടക്ക് ദേവിനേനി വെങ്കട രമണ- പ്രനിത ഗ്രൗണ്ട് എന്നും 2016 നവംബർ 10 ന് ആന്ധ്ര മുഖ്യമന്ത്രി എൻ. ചന്ദ്രബാബു നായിഡു ഔദ്യോഗികമായി ഉദ്ഘാടനം ചെയ്തു.
2014 നവംബർ 10ന്  2014–16 ഐസിസി വനിതാ ചാമ്പ്യൻഷിപ്പ് ടൂർണമെന്റിന്റെ ഭാഗമായ ഇന്ത്യ വനിതകളും വെസ്റ്റ് ഇൻഡീസ് വനിതാ ക്രിക്കറ്റ് ടീമുകളും തമ്മിൽ നിരവധി അന്താരാഷ്ട്ര മത്സരങ്ങൾ ഈ സ്റ്റേഡിയത്തിൽ വച്ച് നടന്നിട്ടുണ്ട്.
പ്രാദേശിക ടൂർണമെന്റുകൾ
കെ‌ഡി‌സി‌എ മുലപ്പാടിന്റെ രണ്ട് മൈതാനങ്ങളിൽ കെ‌ഡി‌സി‌എ പവർ ലീഗ് ട്രോഫി , ഫ്യൂച്ചർ കപ്പ് എന്നീ ടൂർണമെന്റുകൾ നേരത്തെ നടത്തിയിട്ടുണ്ട്.
എ കംപാരറ്റീവ് ഗ്രാമർ ഓഫ് ദ്രവീഡിയൻ ഓർ സൗത്ത് ഇൻഡ്യൻ ഫാമിലി ഓഫ് ലാംഗ്വേജസ് പ്രമാണം:Dravidabhasha vyakaranam Vol 1.jpg ഭാഷാ ഇൻസ്റ്റിറ്റ്യൂട്ട് പ്രസിദ്ധീകരിച്ച ദ്രാവിഡഭാഷാവ്യാകരണം ഒന്നാംഭാഗത്തിന്റെ കവർപേജ് ഇംഗ്ലീഷ് വിലാസം https://ml.wikipedia.org/wiki/A_comparative_grammar_of_the_dravidian_or_south_indian_family_of_languages
റോബർട്ട് കാൾഡ്വെൽ എഴുതിയ പുസ്തകമാണ് എ കംപാരറ്റീവ് ഗ്രാമർ ഓഫ് ദ്രവീഡിയൻ ഓർ സൗത്ത് ഇൻഡ്യൻ ഫാമിലി ഓഫ് ലാംഗ്വേജസ് .
ദക്ഷിണേന്ത്യൻ ഭാഷകൾ ഉൾപ്പെട്ട ദ്രാവിഡഭാഷാ കുടുംബത്തിലെ ഭാഷകളുടെ വ്യാകരണത്തിന്റെ താരതമ്യപഠനവും ആ ഭാഷകളുടെ പാരസ്പര്യത്തെക്കുറിച്ചുള്ള ഗ്രന്ഥകാരന്റെ നിരീക്ഷണങ്ങളുമാണ് ഈ കൃതിയുടെ ഉള്ളടക്കം.
ദ്രാവിഡഭാഷകളുടെ താരതമ്യപഠനത്തിനു തുടക്കം കുറിച്ചത് ഈ ഗ്രന്ഥമാണ്.
സ്കോട്ട്ലണ്ടുകാരനായ റോബർട്ട് കാൾഡ്വെലിന്റെ ഉപരിപഠനം ഗ്ലാസ്ഗോ സർവകലാശാലയിൽ ആയിരുന്നു.
ഭാഷകളുടെ താരതമ്യപഠനത്തിൽ അദ്ദേഹത്തിനു ചെറുപ്പത്തിലെ താത്പര്യം ഉണ്ടായിരുന്നു.
24-ആമത്തെ വയസ്സിൽ മതപ്രചാരണത്തിനായി തമിഴ്നാട്ടിലെത്തിയ അദ്ദേഹം, സുവിശേഷപ്രചാരണത്തിൽ പ്രാദേശികഭാഷയിലെ നൈപുണ്യം ആവശ്യമാണെന്നറിഞ്ഞതോടെ തമിഴ് ഭാഷ ചിട്ടയായി പഠിക്കാൻ തുടങ്ങി.
ഈ പഠനത്തിനൊടുവിൽ അദ്ദേഹം വ്യാകരണങ്ങളുടെ താരതമ്യപഠനത്തിലൂടെ ഇന്ത്യൻ ഭാഷകളുടെ ശാസ്ത്രീയവിശകലനത്തിനു മുതൽക്കൂട്ടായിത്തീർന്ന മൗലികസ്വഭാവമുള്ള ചില നിഗമനങ്ങളിൽ  എത്തിച്ചേർന്നു.
1856-ൽ പ്രസിദ്ധീകരിച്ച ഈ വിഖ്യാതരചന ആ നിഗമനങ്ങളുടെ രേഖയാണ്. 'ദ്രാവിഡഭാഷാകുടുംബം'
ദക്ഷിണേന്ത്യൻ ഭാഷകൾ ഉൾപ്പെടുന്ന ഭാഷാസമൂഹം സംസ്കൃതവും ഇതര ഇന്തോ-ആര്യൻ ഭാഷകളും ചേർന്ന ഭാഷാസമൂഹത്തിൽ നിന്നു വ്യതിരിക്തമാണെന്നു വാദിച്ച കാൾഡ്വെൽ അവ ഉൾപ്പെടുന്ന ഭാഷാകുടുംബത്തെ ദ്രാവിഡഭാഷകൾ എന്നു വിളിച്ചു.
പിൽക്കാലത്ത് ഏറെ അംഗീകാരം നേടിയ ഈ പേര് ആ ഭാഷാസമൂഹത്തിനു നൽകിയത് കാൾഡ്വെലാണ്.
ഈ ഭാഷാസമൂഹത്തിലെ ഭാഷകളുടെ വ്യതിരിക്തതയെ കാൾഡ്വെൽ ഇങ്ങനെ ഊന്നിപ്പറഞ്ഞു.
“ താരതമ്യഭാഷാശാസ്ത്രത്തിന്റെ തത്ത്വങ്ങളുമായി പരിചയമുണ്ടായിരിക്കെ ദ്രാവിഡഭാഷാകുടുംബത്തിലെ മൊഴികളുടെ വ്യാകരണങ്ങളും പദസഞ്ചയവും ശ്രദ്ധാപൂർവം പഠിച്ച് അവയെ സംസ്കൃതവ്യാകരണവും ശബ്ദസഞ്ചയവുമായി താരതമ്യം ചെയ്യുന്ന ഒരാൾക്കും ദ്രാവിഡഭാഷകളിലെ വ്യാകരണഘടനകളും, ശബ്ദരൂപങ്ങളും, ഏറിയഭാഗം മുഖ്യധാതുക്കളും, വികാസത്തിന്റേയോ അപചയത്തിന്റെയോ ഏതു പ്രക്രിയയിൽ കൂടി കടന്നായാലും സംസ്കൃതത്തിൽ നിന്ന് ഉത്ഭവിച്ചവയാണെന്ന് സങ്കല്പിക്കാൻ കഴിയുകയില്ല ”
ദ്രാവിഡകുടുംബത്തിലെ ഭാഷകൾ ഇതരഭാഷകളും ഭാഷാകുടുംബങ്ങളുമായി ഏതുവിധം ബന്ധപ്പെട്ടിരിക്കുന്നു എന്ന പ്രശ്നത്തിനു പരിഹാരം കണ്ടെത്തിയതായി കാൾഡ്വെൽ അവകാശപ്പെട്ടില്ല.
ആ പ്രശ്നത്തിനുള്ള ശാസ്ത്രീയമായ സമാധാനം അന്നോളം കണ്ടെത്തിയിട്ടില്ലെന്നു സമ്മതിക്കുന്ന അദ്ദേഹം എന്നെങ്കിലും അതു പരിഹരിക്കപ്പെടും എന്ന പ്രതീക്ഷ പ്രകടിപ്പിക്കുന്നു.
അതേസമയം, ഇന്തോ-യൂറോപ്യൻ ഭാഷാകുടുംബത്തിനും തുറേനിയൻ/സിഥിയൻ ഭാഷാഗണത്തിനും ഇടയിൽ, മദ്ധ്യത്തിലല്ലാതെ, തുറേനിയൻ/സിഥിയൻ ഗണത്തോടു കൂടുതൽ അടുത്തു നിൽക്കുന്നവയാകാം ദ്രാവിഡഭാഷകളെന്ന് അദ്ദേഹം അഭിപ്രായപ്പെടുന്നു.
1856-ൽ ഈ കൃതിയുടെ ആദ്യപതിപ്പു പ്രസിദ്ധീകരിച്ചത് കാൾഡ്വെൽ ഇംഗ്ലണ്ടിൽ അവധിയിൽ ആയിരിക്കെ ആണ്.
തുടർന്ന് പരിഷ്കരിച്ചു വിപുലീകരിച്ച ഒരു രണ്ടാം പതിപ്പു പ്രസിദ്ധീകരിക്കാൻ അദ്ദേഹം ആഗ്രഹിച്ചെങ്കിലും 19 വർഷത്തിനു ശേഷം 1875-ലെ രണ്ടാം അവധിക്കാലം വരെ അതിനു കാത്തിരിക്കേണ്ടി വന്നു.
രണ്ടാം പതിപ്പിനെഴുതിയ ആമുഖത്തിൽ ആദ്യപതിപ്പിനു കിട്ടിയ പ്രശംസ അത് അർഹിക്കുന്നതിലും അധികമായിരുന്നു എന്ന് നിരീക്ഷിച്ച കാൾഡ്വെൽ ഒരു പ്രശംസ മാത്രം താൻ അർഹിക്കുന്നതും തനിക്ക് ഏറെ ചാരിതാർത്ഥ്യം നൽകിയതും ആയിരുന്നെന്ന് കൂട്ടിച്ചേർത്തു.
ദ്രാവിഡഭാഷകളെ താൻ "സ്നേഹപൂർവം സമീപിച്ചു" എന്ന പ്രശംസയാണ്, അർഹിക്കുന്നതും ഏറെ ചാരിതാർത്ഥ്യം നൽകിയതും ആയി അദ്ദേഹം എടുത്തു പറഞ്ഞത്.
ദക്ഷിണേന്ത്യൻ ഭാഷകളുടെ മികവിനേയും അവ സംസാരിക്കുന്നവരുടെ ഭാഷാപ്രേമത്തേയും കാൾഡ്വെൽ നിർല്ലോഭം പുകഴ്ത്തുന്നു.
" തമിഴിലോ , മറ്റേതെങ്കിലും ഒരു ദ്രാവിഡഭാഷയിലോ പ്രാവീണ്യം നേടിയ ഒരു യൂറോപ്യന്, ഇത്ര അത്ഭുതകരമായൊരു ചിന്താസമഗ്രി (...so wonderful an organ of thought..) വികസിപ്പിച്ചെടുത്ത ജനതയെ ആദരവോടെയല്ലാതെ കാണാൻ സാധിക്കുകയില്ല" എന്നദ്ദേഹം കരുതി.
എങ്കിലും, സ്വന്തം ഭാഷകൾ ആഴത്തിൽ പഠിക്കുന്ന നാട്ടുകാർ അവയെ സ്വദേശത്തെ തന്നെ ഇതരഭാഷകളുമായിപ്പോലും താരതമ്യം ചെയ്തു കൂടുതൽ മനസ്സിലാക്കാൻ ശ്രമിക്കാത്തത് ഒരു കുറവായി അദ്ദേഹം കാണുന്നു.
ഇതുമൂലം അവരുടെ ഭാഷാജ്ഞാനം സൂക്ഷ്മതയുള്ളതായിരുന്നപ്പോഴും വിസ്തൃതിയില്ലാത്തതായി എന്ന് അദ്ദേഹം വിമർശിച്ചു.
സമാനഭാഷകൾ ചേർന്ന 'ഭാഷാകുടുംബങ്ങൾ' എന്ന ആശയം തന്നെ നാട്ടുകാർക്ക് അപരിചിതമാണെന്നു കാൾഡ്വെൽ പരിതപിക്കുന്നു.
ആ കുറവു നികത്താൻ തന്റെ കൃതി കുറച്ചെങ്കിലും സഹായിച്ചേക്കാം എന്ന പ്രതീക്ഷയും അദ്ദേഹം പ്രകടിപ്പിക്കുന്നുണ്ട്.
ദ്രാവിഡഭാഷാവ്യാകരണം
കാൾഡ്വെലിന്റെ ഈ കൃതിയുടെ മലയാളവിവർത്തനം ദ്രാവിഡഭാഷാവ്യാകരണം എന്ന പേരിൽ രണ്ടുഭാഗങ്ങളായി കേരളഭാഷാ ഇൻസ്റ്റിറ്റ്യൂട്ട്, തിരുവനന്തപുരം പ്രസിദ്ധീകരിച്ചിട്ടുണ്ട്.
എസ്. കെ. നായരുടേതാണു പരിഭാഷ.
1973 ഡിസംബറിലാണ് ഈ പരിഭാഷയുടെ ഒന്നാംഭാഗത്തിന്റെ ആദ്യപ്രതി പുറത്തിറങ്ങിയത്.
തുടർന്ന് 1985ലും 2014ലും പുനഃപ്രസിദ്ധീകരിക്കുകയുമുണ്ടായി.
രണ്ടാംഭാഗം 1976ൽ പരിഭാഷപ്പെടുത്തി പുറത്തിറക്കി.
1994, 2014 വർഷങ്ങളിൽ പുനഃപ്രസിദ്ധീകരിച്ചു.
സംസ്കൃതത്തിലെയും തമിഴിലെയും അടിസ്ഥാന പദാവലി താരതമ്യം ചെയ്തുകൊണ്ട് ദ്രാവിഡഭാഷകൾ സംസ്കൃതജന്യമല്ല എന്ന് കാൾഡ്വെൽ തെളിയിച്ചു.
അന്ന് അറിവുണ്ടായിരുന്ന ദ്രാവിഡ ഭാഷകളായ തമിഴ്, മലയാളം, തെലുഗു, കന്നഡ, തുളു, കുടക്, തോദ, കോത, ഗോണ്ഡ്, ഖോന്ദ്, രാജ്മഹാൽ, ഒറവോൺ എന്നിവയുടെ ഘടനയേയും പരസ്പരബന്ധത്തെയും കുറിച്ച് ഈ പുസ്തകം പരാമർശിക്കുന്നു.
ഇവയുടെ ഘടനയും പദാവലിയും പഠനവിധേയമാക്കിക്കൊണ്ട് ദ്രാവിഡഭാഷാകുടുംബത്തിന്റെ പൊതുവായ ധ്വനിവ്യവസ്ഥ, ധാതുക്കളുടെ സവിശേഷതകൾ, ലിംഗവും വചനവും, വിഭക്തി പ്രക്രിയ, നാമവിശേഷണങ്ങൾ എന്നിവ ഒന്നാംഭാഗത്തിൽ കാൾഡ്വെൽ വിശദമായി വിശകലനം ചെയ്തിരിക്കുന്നു.
ദ്രാവിഡഭാഷകളുടെ പ്രാചീനതയുടെ ഉദാഹരണമായി തമിഴിലെ പ്രാചീനകൃതികളും ശാസനങ്ങളും ഗ്രന്ഥകാരൻ ചൂണ്ടിക്കാട്ടുന്നു.
ദ്രാവിഡഭാഷാവിജ്ഞാനീയം (dravidian linguistics) എന്ന പഠനശാഖയ്ക്ക് തുടക്കമിടുകയായിരുന്നു, ഈ വിശിഷ്ട ഗ്രന്ഥം.
ബിഷപ്പ് കാൾഡ്വെല്ലിന്റെ ദ്രാവിഡഭാഷാ വ്യാകരണത്തിന്റെ രണ്ടാംഭാഗത്തിൽ ഉൾപ്പെടുത്തിയിരിക്കുന്നത് സംഖ്യകൾ, സർവനാമങ്ങൾ, ക്രിയ എന്നിവയുടെ താരതമ്യപഠനവും ദ്രാവിഡഭാഷാ കുടുംബത്തിന്റെ പദാവലീബന്ധങ്ങളുമാണ്.
ആദ്യഭാഗത്തിൽ ഉൾപ്പെടുത്തിയിരിക്കുന്ന ധ്വനിഘടന, നാമം, നാവവിശേഷണം എന്നിവയുടെ താരതമ്യപഠനത്തോട് സർവനാമങ്ങളും ക്രിയയും ചേരുമ്പോൾ ദ്രാവിഡഭാഷാ വ്യാകരണത്തിന്റെ അടിസ്ഥാന രൂപം പൂർണമാകുന്നു.
കാൾഡ്വെലിന്റെ കാലത്ത് അറിയപ്പെടാതിരുന്ന പല ആദിവാസി ഭാഷകളിൽ നിന്നുള്ള വിവരങ്ങൾ കൂടി വിശകലനത്തിനുപയോഗിച്ചുകൊണ്ട് ആധുനിക കാലത്ത് ഉണ്ടായിട്ടുള്ള വിശദപഠനങ്ങളും കാൾഡ്വെലിന്റെ മാതൃക തന്നെയാണ് പിന്തുടർന്നിട്ടുള്ളത് എന്നത് ഈ ഗ്രന്ഥത്തിന്റെ വൈശിഷ്ട്യം വ്യക്തമാക്കുന്നു.
പദാവലീ ബന്ധങ്ങൾ എന്ന ഭാഗത്ത് കാൾഡ്വെൽ ദ്രാവിഡഭാഷാ കുടുംബത്തിനും മറ്റു പല ഭാഷാകുടുംബങ്ങൾക്കുമുള്ള പദതലത്തിലെ സമാനതകൾ ഉൾക്കാഴ്ചയോടെ ചൂണ്ടിക്കാണിക്കുന്നു.
ഇന്തോ യൂറോപ്യൻ കുടുംബവുമായി, പ്രത്യേകിച്ച് സംസ്കൃതവുമായി, ദ്രാവിഡ കുടുംബത്തിനുണ്ടായ കൊടുക്കൽ വാങ്ങലുകളെക്കുറിച്ച് കാൾഡ്വെലിന്റെ നിരീക്ഷണങ്ങളും വളരെ പ്രസക്തമാണ്.
ദ്രാവിഡത്തിന്റെ സ്വാധീനം ഇന്തോയൂറോപ്യനിലും സംസ്കൃതത്തിലും ഉണ്ടായിട്ടുണ്ടെന്നു തെളിയിക്കാൻ കാൾഡ്വെലിനു കഴിഞ്ഞു.
൧ Of the various expressions of approval the first edition received, the one which gratified me most because I felt it to be most deserved, was that it was evident that I had treated the Dravidian languages 'lovingly'" അവലംബം ↑ എ കമ്പാരറ്റീവ് ഗ്രാമർ ഓഫ് ദ്രവീഡിയൻ ഓർ സൗത്ത് ഇന്ത്യൻ ലാംഗ്വേജസ്, ആമുഖം , Internet Archive-ലുള്ള കൃതിയുടെ സമ്പൂർണ്ണപാഠത്തിൽ നിന്ന് 1 2 3 4 എ കമ്പാരറ്റീവ് ഗ്രാമർ ഓഫ് ദ്രവീഡിയൻ ഓർ സൗത്ത് ഇന്ത്യൻ ലാംഗ്വേജസ്, 1875-ലെ രണ്ടാം പതിപ്പ് ആമുഖം
എ കെ രിഫാഈ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
1972 മുതൽ 1978 വരെ രാജ്യസഭയിൽ അംഗമായ അഹമ്മദ് കബീർ രിഫാഈ എന്ന എ.കെ രിഫാഈ തമിഴ് രാഷ്ട്രീയത്തിൽ ശ്രദ്ധേയനായിത്തീർന്ന മുസ്ലിം നേതാക്കളിൽ ഒരാളാണ്.
തമിഴ്നാട് മുസ്‌ലിംലീഗ് ജനറൽ സെക്രട്ടറിയും തമിഴ്നാട് കൈത്തറിക്ഷേമ സമിതിയുടെ മുഖ്യ സംഘാടകനുമായിരുന്നു.
ഇന്ത്യൻ യൂണിയൻ മുസ്ലിംലീഗ് സ്ഥാപക അധ്യക്ഷനും ഇന്ത്യൻ ഭരണഘടന നിർമ്മാണ സഭയായ കോൺസ്റ്റിറ്റ്യൂവെന്റ് അസംബ്ലി അംഗവുമായിരുന്ന ഖാഇദേമില്ലത്ത് മുഹമ്മദ് ഇസ്മായിൽ സാഹിബിന്റെ സമ്പൂർണ്ണ ജീവചരിത്ര ഗ്രന്ഥം എഴുതി പ്രസിദ്ധനായി.
ഇസ്മാഈൽ സാഹിബിന്റെ മാതൃസഹോദരീ പുത്രൻ കൂടിയാണ് എ.കെ രിഫാഈ.
1924 ൽ തഞ്ചാവൂർ ജില്ലയിലെ ആടുതുറയിൽ ജനിച്ച രിഫാഈ സാഹിബ് എം.ഡി.റ്റി ഹിന്ദു കോളേജിൽ നിന്ന് ബി.എ ബിരുദം നേടി.
ഉറിമൈക്കുരൾ എന്ന തമിഴ് സാംസ്കാരിക വാരികയുടെ പത്രാധിപരായിരുന്ന അദ്ദേഹം നോവലിസ്റ്റും കഥാകൃത്തും കൂടിയാണ്.
അമ്പതോളം ചെറുകഥകൾ തമിഴിൽ എഴുതിയിട്ടുണ്ട്.
"ഖൗമിൻ കാവലർ '' എന്നെെകതിർത്ത ഇസ്‌ലാം, അറംൻപുസസദതേയ്, എന്നീ ഗ്രന്ഥങ്ങളുടെ രചയിതാവ് കൂടിയാണ് രിഫാഈ 1998ലായിരുന്നു മരണം.
ഭാര്യ ആമിനബീവി.
സഹോദരൻ എ.കെ ഷാഹുൽഹമീദ് മദിരാശി നിയമസഭയിൽ മുസ്ലീംലീഗ് അംഗമായിരുന്നു.
എ.സി.എൻ. നമ്പ്യാർ ഇംഗ്ലീഷ് വിലാസം https://ml.wikipedia.org/wiki/A.
_Nambiar
സുഭാസ് ചന്ദ്രബോസിന്റെ സുഹൃത്തായിരുന്ന ഇന്ത്യയുടെ സ്വാതന്ത്ര്യസമരപ്രസ്ഥാനത്തിൽ പ്രവർത്തിച്ച ഒരു മലയാളി ആയിരുന്നു എ. സി. എൻ. നമ്പ്യാർ (അറത്തിൽ കണ്ടത്ത് നാരായണൻ നമ്പ്യാർ) (1896–1986).
തലശ്ശേരിയിൽ ജനിച്ച ഇദ്ദേഹം ജീവിതകാലം ഏതാണ്ട് മുഴുവനും സ്വാതന്ത്രസമരവുമായി ബന്ധപ്പെട്ട് യൂറോപ്പിലായിരുന്നു ചെലവഴിച്ചിരുന്നത്.
യൂറോപ്പിൽ യുദ്ധാനന്തരം
ശത്രുവിനോട് സഹകരിച്ചതിന് യുദ്ധാനന്തരം നമ്പ്യാർ ജയിലിലായി.
സ്വിറ്റ്‌സർലാന്റിലേക്ക് രക്ഷപ്പെട്ട അദ്ദേഹത്തിന് ബ്രിട്ടീഷുകാരുടെ താൽപ്പര്യത്തിനുവിരുദ്ധമായി നെഹ്രുവിന്റെ ഇടക്കാല സർക്കാർ ഇന്ത്യൻ പാസ്‌പോർട്ട് നൽകി.
ബേർണിലെ ഇന്ത്യൻ സ്ഥാനപതിയായി അദ്ദേഹം നിയമിതനായി.
തുടർന്ന് സ്കാൻഡിനേവിയയിലെ ഇന്ത്യൻ അംബാസഡറായി അദ്ദേഹത്തെ നിയമിച്ചു, തുടർന്ന് 1951 -ൽ ജർമനിയിലെ ആദ്യത്തെ ഇന്ത്യൻ അംബാസഡർ ആയി നമ്പ്യാരെ നിയമിച്ചു.
1958 -ൽ അദ്ദേഹത്തിന് പദ്മഭൂഷൻ നൽകുകയും ചെയ്തു.
ഹിന്ദുസ്ഥാൻ ടൈംസിന്റെ യൂറോപ്പിലെ ലേഖകനായിരുന്നു അവസാനകാലം അദ്ദേഹം.
വേങ്ങയിൽ കുഞ്ഞിരാമൻ നായനാരുടെയും അറത്തിൽ കണ്ടത്തിൽ കല്യാണി അമ്മയുടെയും നാലാമത്തെ മകനായി കണ്ണൂർ ജില്ലയിലെ തലശ്ശേരി പൊന്ന്യത്ത് 1896 -ൽ ആയിരുന്നു അദ്ദേഹത്തിന്റെ ജനനം.
കതിരൂർ മിഷൻ സ്കൂളിലെ പ്രാഥമിക വിദ്യാഭ്യാസത്തിനു ശേഷം മദിരാശി ലോ സ്കൂളിൽ ചേർന്നു .
അവിടെ വെച്ച് സരോജിനി നായിഡുവിന്റെ സഹോദരിയായിരുന്ന സുഹാസിനി ചതോപാദ്ധ്യായയുമായി പ്രണയത്തിലാവുകയും പിന്നീട് അവരെ വിവാഹം കഴിക്കുകയും ചെയ്തു.
തുടർന്ന് രണ്ടു പേരും ഇംഗ്ലണ്ടിലേക്ക് ചേക്കേറി .
1986 ജനുവരി 17 -ന് ഡൽഹിയിലെ ഒരു സ്വകാര്യ ആശുപത്രിയിൽ വെച്ച് ഇദ്ദേഹം അന്തരിച്ചു .
അവലംബം പുറത്തേക്കുള്ള കണ്ണികൾ A.C.N. Nambiar materials in the South Asian American Digital Archive (SAADA) Arathil Candeth Narian Nambiar: collaboration with Nazis; activities in Europe; refusal of passport facilities Jan 1946-Jan 1949 in UK National Archives Arathil Candeth Narian Nambiar, Indian Information Bureau, Berlin: assault and detention by Nazis and deportation from Germany Mar 1933-May 1939 in UK National Archives
എ (തമിഴക്ഷരം)
എ (തമിഴിൽ: எ ) തമിഴ് അക്ഷരമാലയിലെ ഒരു അക്ഷരവും, തമിഴ് സ്വരാക്ഷരങ്ങളിലെ ഏഴാമത്തെ അക്ഷരവുമാണിത്.
Xxsddgg "എ" ന്റെ വർഗ്ഗീകരണം ഇനമെഴുത്തുകൾ "എ", വ്യഞ്ജനങ്ങൾ മെയ്യെഴുത്തുകൾ സന്ധി ഉയരുമെയ്യും രൂപരേഖ പേര് രൂപരേഖ പേര് க் இக்கன்னா க் + எ கெ கேனா ங் இங்ஙன்னா ங் + எ ஙெ ஙேனா ச் இச்சன்னா ச் + எ செ சேனா ஞ் இஞ்ஞன்னா ஞ் + எ ஞெ ஞேனா ட் இட்டன்னா ட் + எ டெ டேனா ண் இண்ணன்னா ண் + எ ணெ ணேனா த் இத்தன்னா த் + எ தெ தேனா ந் இந்தன்னா ந் + எ நெ நேனா ப் இப்பன்னா ப் + எ பெ பேனா ம் இம்மன்னா ம் + எ மெ மேனா ய் இய்யன்னா ய் + எ யெ யேனா ர் இர்ரன்னா ர் + எ ரெ ரேனா ல் இல்லன்னா ல் + எ லெ லேனா வ் இவ்வன்னா வ் + எ வெ வேனா ழ் இழ்ழன்னா ழ் + எ ழெ ழேனா ள் இள்ளன்னா ள் + எ ளெ ளேனா ற் இற்றன்னா ற் + எ றெ றேனா ன் இன்னன்னா ன் + எ னெ னேனா എകരം 'എ' എഴുതുന്ന രീതി രൂപ മാതൃക ബ്രെയ്‌ലിയിലെ എകരം ഭാരതി ബ്രെയ്‌ലിയിലെ എക്രം കുറിപ്പുകൾ അവലംബം പ്രിൻസ്, സോമ.
ആറ്റു കണഞ്ഞോൻ ഇംഗ്ലീഷ് വിലാസം https://ml.wikipedia.org/wiki/Horadandia_atukorali ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിൽ അപൂർവ്വമായി മാത്രം കണ്ടുവരുന്ന ഒരു മത്സ്യമാണ് ആറ്റു കണഞ്ഞോൻ .
( ശാസ്ത്രീയനാമം : Horadandia atukorali ) .
ഇന്ത്യയിലും ശ്രീലങ്കയിലുമായിട്ടാണ് ഈ മത്സ്യം പ്രധാനമായും വിതരണം ചെയ്യപ്പെട്ടിരിക്കുന്നത്.
" Horadandia atukorali " in ഫിഷ്ബേസ് .
ആറ്റു കൊഞ്ച് തീയൽ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
നദികൾ/ കായലിൽ നിന്നും ലഭിക്കുന്ന  ഇനമാണ്‌ ആറ്റു കൊഞ്ച് .
ഇതുകൊണ്ടുള്ള തീയൽ വളരെ സ്വാദിഷ്ഠ്ടമാണ്.
ആറ്റു  കൊഞ്ച് , ചെറിയ ഉള്ളി , ഇഞ്ചി , വെളുത്തുള്ളി , പച്ച മുളക് , തക്കാളി , കറി വേപ്പില , ഉപ്പ് , എണ്ണ , കടുക് ആദ്യം  മസാല തയ്യാറാക്കുക
ചീനചട്ടിയിൽ തേങ്ങ ചിരകിയത്  , ഉണക്ക മുളക്, മല്ലി, മഞ്ഞ പൊടി  എന്നിവ ചേർത്ത് നന്നായി വറുത്തെടുക്കുക.
(മുളക് , മല്ലി , മഞ്ഞൾ പൊടികൾ ആണെങ്കിൽ തേങ്ങാ മൂത്ത് വരുന്ന പാകം ആവുമ്പോൾ പൊടികൾ എല്ലാം ചേർത്ത്  വേഗം ഇറക്കി വെക്കണം . അല്ലെങ്കിൽ കരിഞ്ഞു പോവും )
വറുത്തു  വെച്ചിരിക്കുന്ന തേങ്ങാ കൂട്ട്  അരച്ചെടുക്കുക  .
കൊഞ്ച് നന്നായി കഴുകി വൃത്തിയാക്കി വയ്ക്കുക.
പച്ചമുളക് , ഉള്ളി, തക്കാളി,വെളുത്തുള്ളി, ഇഞ്ചി എന്നിവ അരിഞ്ഞു വയ്കുക, തയ്യാറാക്കുന്ന വിധം
ചീനചട്ടിയിൽ   എണ്ണ ഒഴിച്ച് ചൂടാകുമ്പോൾ കടുക് പൊട്ടിക്കുക.
അതിലേക്കു കറി വേപ്പില അരിഞ്ഞു വെച്ചിരിക്കുന്ന  ഉള്ളി , പച്ചമുളക്, ഇഞ്ചി, വെളുത്തുള്ളി, തക്കാളി  ചേർത്ത്   നന്നായി വഴറ്റുക,  ഒന്ന് വാടി വരുമ്പോൾ  കൊഞ്ച് അതിലേക്കു ഇട്ടു വഴറ്റുക.
അതിനു ശേഷം കുറച്ചു വെള്ളം ഒഴിച്ച് ഉപ്പ് ചേർത്ത്   മൂടി വെച്ച് വേവിക്കുക .
കൊഞ്ച് വേവുമ്പോൾ അതിലേക്കു അരച്ച് വെച്ചിരിക്കുന്ന മസാലയും ആവശ്യത്തിനു വെള്ളവും  ചേർത്ത് തിളപ്പിക്കുക.
തിളച്ചു  കുറുകുമ്പോൾ വാങ്ങി വെക്കാം .
ആറ്റു പെരുംകണ്ണൻ ഇംഗ്ലീഷ് വിലാസം https://ml.wikipedia.org/wiki/Macromia_cingulata
പശ്ചിമഘട്ടത്തിൽ മാത്രം കാണപ്പെടുന്ന നീർക്കാവലൻ കുടുംബത്തിൽ ഉള്ള ഒരിനം കല്ലൻ തുമ്പിയാണ് ആറ്റു പെരുംകണ്ണൻ ( ശാസ്ത്രീയനാമം : Macromia cingulata ) .
നിത്യഹരിതവനങ്ങളിലെ തോടുകളിലും പുഴകളിലുമാണ് ഇവ പ്രജനനം നടത്തുന്നത്.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ ആറ്റു പെരുംകണ്ണൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ആറ്റു പെരുംകണ്ണൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ആറ്റിൽ പുഴക്കാവ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ എറണാകുളം ജില്ലയിലെ ആലുവായിൽ നിന്നും ഏകദേശം 7 കി.
മി.അകലെ പെരിയാറിന്റെ തീരത്തു സ്തിഥി ചെയ്യുന്ന ഒരു ദേവീ ക്ഷേത്രമാണ് ആറ്റിൽ പുഴക്കാവ് .
ചരിത്രപുരാതനമായ ഈ ക്ഷേത്രതിൽ നിരവധി ഭക്തജനങ്ങൾ അഭീഷ്ട സിദ്ധിക്കായി ദർശനം നടത്തി വരുന്നു .
കേരളത്തിൽ ആൾതൂക്കം നിലവിലുള്ള ചുരുക്കം ചില ക്ഷേത്രങ്ങളിൽ ഒന്നാണിത്.
മീനമാസത്തിലെ ഭരണിനാളിലാണു തൂക്കം വഴിപാട് നടത്താറുള്ളത്.
ആറ്റുകറുവ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Cinnamomum_filipedicellatum
പശ്ചിമഘട്ടതദ്ദേശവാസിയായ ഒരു വൃക്ഷമാണ് ആറ്റുകറുവ ( ശാസ്ത്രീയനാമം : Cinnamomum filipedicellatum ) .
700 മുതൽ 1500 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു.
ഇതിൽ നിന്നും ലഭിക്കുന്ന എണ്ണയ്ക്ക് വ്യാവസായിക പ്രാധാന്യമുണ്ട്.
അവലംബം പുറത്തേക്കുള്ള കണ്ണികൾ കാണുന്ന ഇടങ്ങൾ, കൂടുതൽ വിവരങ്ങൾ http://www.iucnredlist.org/details/38779/0 വിക്കിസ്പീഷിസിൽ Cinnamomum filipedicellatum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Cinnamomum filipedicellatum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആറ്റുകാൽ ബാലസുബ്രഹ്മണ്യൻ ഇംഗ്ലീഷ് വിലാസം https://ml.wikipedia.org/wiki/Attukal_Balasubramanyam
കേരളത്തിലെ ഒരു വയലിൻ വാദകനാണ് ആറ്റുകാൽ ബാലസുബ്രഹ്മണ്യൻ .
പുരസ്കാരങ്ങൾ കേരള സംഗീതനാടക അക്കാദമിയുടെ കലാശ്രീ പുരസ്‌കാരം (2014) അവലംബം ↑
ആറ്റുകനല ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Memecylon_angustifolium
തെക്കേ ഇന്ത്യയിലും ശ്രീലങ്കയിലും കാണുന്ന ഒരു കുറ്റിച്ചെടിയാണ് ആറ്റുകനല .
( ശാസ്ത്രീയനാമം : Memecylon angustifolium ) .
300 മീറ്റർ വരെ ഉയരമുള്ള നിത്യഹരിതവനങ്ങളിലെ അരുവികളുടെ തീരങ്ങളിൽ കണ്ടുവരുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Memecylon angustifolium എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Memecylon angustifolium എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആറ്റുകരിമ്പ് ഇംഗ്ലീഷ് വിലാസം https://ml.wikipedia.org/wiki/Arundo_donax
അലങ്കാരസസ്യമായി നട്ടുവളർത്താൻ കഴിയുന്ന ഒരു മിതോഷ്ണമേഖലാസസ്യമാണ് ആറ്റുകരിമ്പ് (Giant cane).
ചതുപ്പ് പ്രദേശങ്ങളിലും തടാകങ്ങളുടേയും നീരോഴുക്കുകളുടേയും സമീപത്തായും  ഈ സസ്യം  കൂടുതൽ കാണപ്പെടുന്നു.
പുൽവർഗ്ഗത്തിൽ ഉൾപ്പെടുന്ന ഈ സസ്യത്തിന്റെ ജന്മദേശം ഇന്ത്യയാണെന്ന് കരുതപ്പെടുന്നു.
ഒരു ബഹുവർഷി സസ്യം കൂടിയായ ഇത് മണ്ണൊലിപ്പ് തടയുന്നതിനും ഉപയോഗിക്കുന്നു.
ഇവയുടെ തണ്ട് ഉപയോഗിച്ച് കുട്ട പായ് തുടങ്ങിയവ ഉണ്ടാക്കുന്നു.
രൂപത്തിൽ മുളയുമായി സാമ്യമുള്ളൊരു സസ്യമാണ് ആറ്റുകരിമ്പ്.
ഭൂകാണ്ഡത്തിൽ നിന്നുമുള്ള നീളമുള്ളതും ബലമേറിയതുമായ വേരുപടലം ഭൂ നിരപ്പിൽ നിന്നും ഏകദേശം ഒരു മീറ്റർ വരെ ആഴത്തിൽ പരന്നു കിടക്കുന്നു.
ഏകദേശം അഞ്ച് മീറ്റർ മുതൽ ഇരുപത്തഞ്ച് മീറ്റർ വരെ പൊക്കത്തിൽ വളരുന്ന ഇതിന്റെ തണ്ടുകൾ ബലമേറിയതും ഉൾവശം പൊള്ളയുമാണ്.
തണ്ടിന്റെ ഇരുവശങ്ങളിൽ ഏകാന്തരക്രമത്തിൽ ഇലകൾ സമ്മുഖമായി വിന്യസിച്ചിരിക്കുന്നു.
വീതി കുറഞ്ഞ് അറ്റം കൂർത്തതും അടിഭാഗം രോമാവൃതവുമായ  ഇലകൾക്ക് 50-60 സെന്റീമീറ്റർ വരെ നീളമുണ്ടാകും.
വേനലിന്റെ അവസാനത്തോടെ വെളുത്ത പൂക്കൾ ഉണ്ടാകുന്ന ഈറയിൽ ചെറുപ്രാണികൾ വഴിയാണ് പരാഗണം നടത്തപ്പെടുന്നത്.
അധിനിവേശസ്വഭാവം
കേരള വന ഗവേഷണ ഇൻസ്റ്റിറ്റ്യൂട്ടിന്റെ ഗവേഷണഫലങ്ങൾ അനുസരിച്ച് ഈ സസ്യത്തെ ഒരു നിർണ്ണായക അധിനിവേശ സ്പീഷീസ് ആയി കണക്കാക്കുന്നുണ്ടു്.
പുനരുപയോഗ ഊർജ്ജമേഖലയിലെ ഭാവി വാഗ്ദാനമായി ആറ്റുകരിമ്പിനെ കരുതുന്നുണ്ട്.
വേഗമേറിയ വളർച്ചയും, വരൾച്ചയെ പ്രതിരോധിക്കാനുള്ള കഴിവും ആറ്റുകരിമ്പിനുണ്ട്.
ജൈവോർജ്ജ മേഖലയിൽ ആറ്റുകരിമ്പ് മികച്ച സസ്യമാണ്.
കുറഞ്ഞ സ്ഥലത്ത് വളരെയേറെ ഉണ്ടാകുമെന്നതും, ഒരിക്കൽ നട്ടാൽ പിന്നീട് കാര്യമായ ചെലവ് ആവശ്യമില്ലെന്നതും ഇതിന്റെ സവിശേഷതയാണ്.
എന്നാൽ അധിനിവേശസസ്യമെന്നും ഇവയെ കരുതിവരുന്നു.
അവലംബം പുറത്തേക്കുള്ള കണ്ണികൾ http://ayurvedicmedicinalplants.com/index.php?option=com_zoom Itemid=26 page=view catid=1 key=71%5Bപ്രവർത്തിക്കാത്ത+കണ്ണി%5D വിക്കിസ്പീഷിസിൽ Arundo donax എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Arundo donax എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉക്രൈനിലെ റഷ്യൻ സൈനിക ഇടപെടൽ 2014 പ്രത്യേകം ശ്രദ്ധിക്കുക: സമകാലികസംഭവത്തെപ്പറ്റിയുള്ള ഈ  ലേഖനത്തിന്റെ ഉള്ളടക്കം ഇടയ്ക്കിടെ മാറിക്കൊണ്ടിരിക്കാം.
( March 2014 ) ഈ ലേഖനം ഇപ്പോൾ നിർമ്മാണ പ്രക്രിയയിലാണ്.
( Purge ) ഇംഗ്ലീഷ് വിലാസം https://ml.wikipedia.org/wiki/2014_Russian_military_intervention_in_Ukraine
റഷ്യൻ-ഉക്രേനിയൻ യുദ്ധവും ഉക്രെയ്നിനെതിരായ റഷ്യൻ സായുധ ആക്രമണവും ഉക്രെയ്നിന്റെ സ്വാതന്ത്ര്യയുദ്ധവും ഉക്രെയ്നിന്റെ പരമാധികാരത്തിനും പ്രദേശിക സമഗ്രതയ്ക്കും എതിരായി റഷ്യൻ ഫെഡറേഷന്റെ സായുധ സേനയുടെ പ്രത്യക്ഷവും പരോക്ഷവുമായ ഉപയോഗമാണ്.
2014 ൽ ആരംഭിച്ച റഷ്യയുടെ ഉക്രെയ്‌നിനെതിരായ സായുധ ആക്രമണത്തിന്റെ പ്രത്യക്ഷ ഘടകങ്ങൾ ഇവയാണ്: 2014 ഫെബ്രുവരി-മാർച്ച് മാസങ്ങളിൽ റഷ്യ ക്രിമിയ പിടിച്ചെടുക്കൽ (ഫെബ്രുവരി 20, 2014 ന് റഷ്യ ഉപദ്വീപിന്റെ താൽക്കാലിക അധിനിവേശത്തിന്റെ തുടർന്നുള്ള തുടക്കത്തോടെ) 2014 ഏപ്രിൽ മുതൽ കിഴക്കൻ ഉക്രെയ്നിലെ (Donbass) യുദ്ധം, റഷ്യൻ ഫെഡറേഷന്റെ പ്രത്യേക സേവനങ്ങൾ മുഖേന "ജനങ്ങളുടെ" പ്രസംഗങ്ങളുടെ മറവിൽ ഡൊനെറ്റ്സ്ക്, ലുഹാൻസ്ക് "പീപ്പിൾസ് റിപ്പബ്ലിക്കുകൾ" എന്ന് വിളിക്കപ്പെടുന്ന സൃഷ്ടിയോടെ ആരംഭിച്ചു.
2022 ഫെബ്രുവരി 24-ന് ഉക്രെയ്നിലെ റഷ്യൻ അധിനിവേശം, നീണ്ട സൈനിക സന്നാഹത്തിനും ഭീകര അർദ്ധ-രാഷ്ട്രങ്ങളായ "DPR", "LPR" എന്നിവയെ സ്റ്റേറ്റ് എന്റിറ്റികളായി റഷ്യ അംഗീകരിച്ചതിനും ശേഷം ആരംഭിച്ചു.
2021 ജനുവരി വരെ, ഐക്യരാഷ്ട്രസഭയുടെ കണക്കനുസരിച്ച്, യുദ്ധത്തിൽ ആകെ മരിച്ചവരുടെ എണ്ണം 13,100-13,300 ആണ്.
ഇതിൽ 3,375 സിവിലിയൻ മരണങ്ങളും, ഏകദേശം 4,150 ഉക്രേനിയൻ സൈനികരും, ഏകദേശം 5,700 റഷ്യൻ അനുകൂല തീവ്രവാദികളും ഉൾപ്പെടുന്നു.
ഏകദേശം 1.8 ദശലക്ഷം ആളുകൾ ഐഡിപികളായി മാറിയിരിക്കുന്നു.
ഉക്രെയ്നിന്റെ പ്രദേശത്തിന്റെ 7 ശതമാനത്തിലധികം റഷ്യ കൈവശപ്പെടുത്തി.
2015 ജനുവരി 27 ന്, ഉക്രെയ്നിലെ വെർഖോവ്ന റഡ റഷ്യൻ ഫെഡറേഷനെ ഒരു ആക്രമണകാരിയായി അംഗീകരിച്ചു.
ഉക്സ്മൽ ഇംഗ്ലീഷ് വിലാസം https://ml.wikipedia.org/wiki/Uxmal
ഇന്നത്തെ മെക്സിക്കോയിൽ സ്ഥിതി ചെയ്യുന്ന ക്ലാസിക്കൽ കാലഘട്ടത്തിലെ ഒരു പുരാതന മായൻ നഗരമാണ് ഉക്സ്മൽ .
മെക്സിക്കോയിലെ പാലെൻക്യൂ , ചീച്ചൻ , കലക്മുൽ , കാരക്കോൾ , ബെലീസിലെ സുനാന്തൂണിച് , ഗ്വാട്ടിമാലയിലെ ടിക്കാൽ എന്നിവയ്ക്കൊപ്പം മായൻ സംസ്കാരത്തിന്റെ ഏറ്റവും പ്രധാനപ്പെട്ട പുരാവസ്തു കേന്ദ്രങ്ങളിലൊന്നായി ഇത് കണക്കാക്കപ്പെടുന്നു.
കിഴക്കൻ യുക്കാറ്റൻ ഉപദ്വീപിലെ പ്യൂക്ക് പ്രദേശത്താണ് ഇത് സ്ഥിതിചെയ്യുന്നത്.
ഈ പ്രദേശത്തെ ഏറ്റവും പ്രബലമായ വാസ്തുവിദ്യാ രീതിയുടെ പ്രതിരൂപമായി മായൻ നഗരങ്ങളിലൊന്നായി ഇത് കണക്കാക്കപ്പെടുന്നു.
ഇതിന്റെ പ്രാധാന്യം അംഗീകരിച്ച് യുനെസ്കോ ഇത് ലോക പൈതൃക കേന്ദ്രമായി തിരഞ്ഞെടുത്തു.
മെക്സിക്കോയിലെ യുക്കാറ്റൻ സംസ്ഥാനത്തിന്റെ തലസ്ഥാനമായ മെറിഡയിൽ നിന്ന് 62 കിലോമീറ്റർ തെക്കായിട്ടാണ് ഇത് സ്ഥിതിചെയ്യുന്നത്.
അതിന്റെ കെട്ടിടങ്ങൾ അവയുടെ വലിപ്പത്തിനും അലങ്കാരത്തിനും പേരുകേട്ടതാണ്.
പുരാതന റോഡുകൾ സാക്ബ്സ് കെട്ടിടങ്ങളെ ബന്ധിപ്പിക്കുന്നു.
കൂടാതെ ഇന്നത്തെ മെക്സിക്കോയിലെ ചിചെൻ ഇറ്റ്സെ, ഇന്നത്തെ ബെലീസിലെ കാരക്കോൾ, സുനാന്തൂണിച്, ഇന്നത്തെ ഗ്വാട്ടിമാലയിലെ ടിക്കാൽ തുടങ്ങിയ പ്രദേശങ്ങളിലേക്ക് അവ നിർമ്മിക്കപ്പെട്ടു.
ഇതിന്റെ കെട്ടിടങ്ങൾ സവിശേഷമായ പ്യൂക്ക് ശൈലിയിയിലുള്ളതാണ്.
സുഗമമായ താഴ്ന്ന മതിലുകൾ, സാധാരണ മായ കുടിലുകളുടെ പ്രാതിനിധ്യത്തെ അടിസ്ഥാനമാക്കി തൂണിടച്ചിത്രം കൊണ്ട് അലങ്കരിച്ചതിലേയ്ക്ക് തുറക്കുന്നു.
നിരകളും (കുടിലുകളുടെ മതിലുകൾക്ക് ഉപയോഗിക്കുന്ന ഞാങ്ങണകളെ പ്രതിനിധീകരിക്കുന്നു) ട്രപസോയിഡൽ ആകൃതികളും (തറച്ച മേൽക്കൂരകളെ പ്രതിനിധീകരിക്കുന്നു) ഇവയെ പ്രതിനിധീകരിക്കുന്നു.
വലയം ചെയ്യപ്പെട്ട പാമ്പുകളും മിക്കപ്പോഴും രണ്ട് തലയുള്ള പാമ്പുകളും മഴദേവനായ ചാക്കിന്റെ മുഖംമൂടികൾക്കായി ഉപയോഗിക്കുന്നു.
അതിന്റെ വലിയ മൂക്ക് കൊടുങ്കാറ്റിന്റെ കിരണങ്ങളെ പ്രതിനിധീകരിക്കുന്നു.
തൂവലുകൾ ഉള്ള സർപ്പങ്ങൾ തുറന്ന നീണ്ടുകൂർത്ത പല്ലുകളുള്ള ഒരേ മനുഷ്യരിൽ നിന്ന് പുറത്തുപോകുന്നതായി കാണിക്കുന്നു.
ക്വെറ്റ്സാൽകോട്ട് , ത്‌ലാലോക്ക് എന്നിവരുടെ ആരാധനാരീതി പിന്തുടർന്ന നഹുവയുടെ സ്വാധീനവും ചില നഗരങ്ങളിൽ കാണാം.
പ്യൂക്ക് പാരമ്പര്യത്തിന്റെ യഥാർത്ഥ ഘടകങ്ങളുമായി ഇവ സംയോജിപ്പിക്കപ്പെട്ടിരിക്കുന്നു.